
26 DR 30.11.2009 

 
Ini merupakan tanggungjawab sosial kerajaan terhadap koperasi kerana dalam 

keadaan biasa, koperasi tidak akan mendapat kemudahan pembiayaan daripada bank-bank 
ataupun institusi kewangan. Saya ingin maklumkan jumlah pinjaman yang telah dikeluarkan 
sehingga hari ini adalah sebanyak RM334.1 juta dan bayaran balik yang diterima oleh 
koperasi sehingga kini adalah sebanyak RM100.5 juta.  

Yang Berhormat Hulu Langat juga membangkitkan mengenai status semasa 
Gabungan Koperasi Universiti Berhad ataupun GAKUB. GAKUB ditubuhkan bertujuan 
untuk membantu koperasi universiti untuk membekalkan barang keperluan di universiti-
universiti secara pukal, dengan harapan untuk mendapatkan bekalan dengan harga yang 
lebih baik. Namun demikian, usaha ini tidak mencapai kejayaan. Pada masa ini, kedudukan 
GAKUB adalah lemah dan tiada aktiviti perniagaan yang dijalankan.  

Tuan Pengerusi, Yang Berhormat Hulu Langat juga membangkitkan mengenai isu 
‘Satu Daerah Satu Industri’. Saya ingin maklumkan SDSI, iaitu ‘Satu Daerah Satu Industri’, 
merupakan program nasional yang diterajui oleh Unit Penyelarasan Pelaksanaan ataupun 
ICU di Jabatan Perdana Menteri. Koperasi termasuk di dalam program ini dan di bawah 
koperasi, ia dinamakan Satu Wilayah Satu Industri ataupun SAWARI. Sehingga sekarang, 
SKM telah melahirkan 20 koperasi di peringkat daerah yang mengeluarkan berbagai-bagai 
produk. Contohnya, pengeluaran belacan melalui koperasi di Papar, Sabah, pengeluaran 
makanan ringan ataupun kerepek-kerepek melalui koperasi di Pasar Parit Raja, Batu Pahat, 
kuih tradisional melalui koperasi di Melaka dan Negeri Sembilan, batik di Kelantan dan 
sebagainya. 

Yang Berhormat Batang Sadong ingin mengetahui mengenai kategori koperasi 
yang berjaya dan cemerlang yang boleh dicontohi. Kategori koperasi yang paling berjaya 
adalah Koperasi Kredit dan Perbankan. Sebanyak 68 peratus nilai perniagaan dihasilkan 
oleh koperasi di dalam kategori ini. Kategori kedua yang terbesar ialah Koperasi 
Kepenggunaan. Sebanyak 3447 koperasi terlibat di dalam bidang ini. 

■1200 

 Di dalam indeks 100 koperasi terbesar yang dinilaikan, kebanyakan mereka terdiri 
daripada koperasi perbankan kredit dan juga perladangan. Yang Berhormat Arau 
menanyakan apakah langkah yang diambil oleh SKM untuk mengatasi masalah 
penyelewengan oleh ANGKASA. Isu ANGKASA timbul oleh sebab tuduhan penyelewengan 
oleh bekas Yang di-Pertua ANGKASA iaitu Profesor Diraja Ungku Aziz akibat daripada 
pergolakan dalaman mereka. SKM telah pun menjalankan penyiasatan ke atas ANGKASA 
pada bulan April, 2008 dan mendapati tiada kes penyelewengan kewangan yang berlaku. 
Penemuan daripada SKM adalah seperti berikut:  

(i) tindakan penyingkiran terhadap Yang di-Pertua ANGKASA tidak 
selaras dengan undang-undang kecil; 

(ii) perbelanjaan untuk mesyuarat-mesyuarat yang dijalankan 
adalah terlalu tinggi dan perkara ini juga telah dilaporkan kepada 
pihak polis untuk siasatan.  

Bagi menyelesaikan isu dalaman iaitu isu undang-undang kecil dan sebagainya, 
SKM telah mengambil tindakan dengan mengarahkan ANGKASA mengadakan mesyuarat 
agung di bawah pengawasan SKM pada 10 Januari 2009 iaitu selaras dengan kehendak 
undang-undang kecil mereka. 

Yang Berhormat Arau ingin tahu mengenai sejauh mana peranan SKM dalam 
mengukuhkan koperasi. Dalam hal ini, SKM melaksanakan dua program pengukuhan iaitu 
pengukuhan urus tadbir koperasi melalui program pemeriksaan, penguatkuasaan dan 
khidmat nasihat dan bimbingan. Kedua, membuka peluang perniagaan dan pembesaran 
perniagaan. Perkara ini saya telah jawab sewaktu menjawab pertanyaan daripada Yang 
Berhormat Indera Mahkota tadi iaitu program-program bagaimana untuk memartabatkan 
koperasi-koperasi tadi...  

Dato’ Ismail Kasim [Arau]: [Bangun] 

Dato’ Sri Ismail Sabri bin Yaakob: Yang Berhormat Telok Intan, Yang Berhormat 
Arau.   



Ini merupakan tanggungjawab sosial kerajaan terhadap koperasi kerana dalam. keadaan biasa, koperasi tidak akan mendapat kemudahan pembiayaan daripada bank-bank ataupun institusi kewangan. Saya ingin maklumkan jumlah pinjaman yang telah dikeluarkan sehingga hari ini adalah sebanyak RM334.1 juta dan bayaran balik yang diterima oleh koperasi sehingga kini adalah sebanyak RM100.5 juta. Yang Berhormat Hulu Langat juga membangkitkan mengenai status semasa Gabungan Koperasi Universiti Berhad ataupun GAKUB. GAKUB ditubuhkan bertujuan untuk membantu koperasi universiti untuk membekalkan barang keperluan di universiti- universiti secara pukal, dengan harapan untuk mendapatkan bekalan dengan harga yang lebih baik. Namun demikian, usaha ini tidak mencapai kejayaan. Pada masa ini, kedudukan GAKUB adalah lemah dan tiada aktiviti perniagaan yang dijalankan. Tuan Pengerusi, Yang Berhormat Hulu Langat juga membangkitkan mengenai isu 'Satu Daerah Satu Industri'. Saya ingin maklumkan SDSI, iaitu 'Satu Daerah Satu Industri', merupakan program nasional yang diterajui oleh Unit Penyelarasan Pelaksanaan ataupun ICU di Jabatan Perdana Menteri. Koperasi termasuk di dalam program ini dan di bawah koperasi, ia dinamakan Satu Wilayah Satu Industri ataupun SAWARI. Sehingga sekarang, SKM telah melahirkan 20 koperasi di peringkat daerah yang mengeluarkan berbagai-bagai produk. Contohnya, pengeluaran belacan melalui koperasi di Papar, Sabah, pengeluaran makanan ringan ataupun kerepek-kerepek melalui koperasi di Pasar Parit Raja, Batu Pahat, kuih tradisional melalui koperasi di Melaka dan Negeri Sembilan, batik di Kelantan dan sebagainya. Yang Berhormat Batang Sadong ingin mengetahui mengenai kategori koperasi yang berjaya dan cemerlang yang boleh dicontohi. Kategori koperasi yang paling berjaya adalah Koperasi Kredit dan Perbankan. Sebanyak 68 peratus nilai perniagaan dihasilkan oleh koperasi di dalam kategori ini. Kategori kedua yang terbesar ialah Koperasi Kepenggunaan. Sebanyak 3447 koperasi terlibat di dalam bidang ini. #1200. Di dalam indeks 100 koperasi terbesar yang dinilaikan, kebanyakan mereka terdiri daripada koperasi perbankan kredit dan juga perladangan. Yang Berhormat Arau menanyakan apakah langkah yang diambil oleh SKM untuk mengatasi masalah penyelewengan oleh ANGKASA. Isu ANGKASA timbul oleh sebab tuduhan penyelewengan oleh bekas Yang di-Pertua ANGKASA iaitu Profesor Diraja Ungku Aziz akibat daripada pergolakan dalaman mereka. SKM telah pun menjalankan penyiasatan ke atas ANGKASA pada bulan April, 2008 dan mendapati tiada kes penyelewengan kewangan yang berlaku. Penemuan daripada SKM adalah seperti berikut: (i) tindakan penyingkiran terhadap Yang di-Pertua ANGKASA tidak selaras dengan undang-undang kecil; (ii) perbelanjaan untuk mesyuarat-mesyuarat yang dijalankan adalah terlalu tinggi dan perkara ini juga telah dilaporkan kepada pihak polis untuk siasatan. Bagi menyelesaikan isu dalaman iaitu isu undang-undang kecil dan sebagainya, SKM telah mengambil tindakan dengan mengarahkan ANGKASA mengadakan mesyuarat agung di bawah pengawasan SKM pada 10 Januari 2009 iaitu selaras dengan kehendak undang-undang kecil mereka. Yang Berhormat Arau ingin tahu mengenai sejauh mana peranan SKM dalam mengukuhkan koperasi. Dalam hal ini, SKM melaksanakan dua program pengukuhan iaitu pengukuhan urus tadbir koperasi melalui program pemeriksaan, penguatkuasaan dan khidmat nasihat dan bimbingan. Kedua, membuka peluang perniagaan dan pembesaran perniagaan. Perkara ini saya telah jawab sewaktu menjawab pertanyaan daripada Yang Berhormat Indera Mahkota tadi iaitu program-program bagaimana untuk memartabatkan koperasi-koperasi tadi... Dato' Ismail Kasim [Arau]: [Bangun]. Dato' Sri Ismail Sabri bin Yaakob: Yang Berhormat Telok Intan, Yang Berhormat Arau.